**Садржаји предмета Природа и друштво у четвртом разреду**

МАТЕРИЈАЛ ЗА ПРЕВОД ДО КРАЈА ПРВОГ ПОЛУГОДИШТА ШК.2023/2024.

* **Природна богатства** су све оно што се налази у природи и настаје без утицаја човека, а утиче на живот и рад људи.

**- Природни ресурси** су природна богатства која човек користи.

**Обновљиви извори енергије**

|  |  |
| --- | --- |
| * Изворе енергије добијамо из природних богатстава. * Обновљиви извори енергије се у природи стално обнављају и не можемо да останемо без њих. * Соларне електране производе електричну енергију помоћу енергије Сунца. * Хидроелектране омогућавају добијање електричне енергије из енергије водотокова. * У ветроелектранама се добија електрична енергија помоћу енергије ветра. |  |

**Необновљиви извори енергије**

|  |  |
| --- | --- |
| * Изворе енергије добијамо из природних богатстава. * Необновљиви извори енергије јесу они извори који су једном настали и више се не обнављају. * Ове изворе енергије називамо фосилна горива, јер настају од остатака биљака и животиња које су некада живеле на земљи. * Коришћењем фосилних горива загађујемо животну средину и важно је заменити их другим изворима енергије. |  |

**Ваздух, вода, земљиште и руде**

* Ваздушне бање су прекривене шумом, а налазе се наодређеним надморским висинама и одликују се добрим климатским условима.
* Површинске воде човек користи за пиће, саобраћај, риболов, туризам, добијање електричне енергије...
* Земљиште је природни ресурс који је веома значајан за живот на Земљи.
* Руде су стене које се налазе испод површине земљишта.
* Несавесним понашањем људи загађују воду, ваздух и земљиште.

Треба чувати животну средину.

**Биљни, животињски свет и шуме;**

**Чувамо богатство и лепоте Србије**

* **Биљни и животињски свет** је природни ресурс од којег прерадом добијамо храну, гардеробу, грађевински материјал, огрев, папир и др.
* Биљни и животињски свет је природни ресурс који је веома разноврстан и разликује се у низијском и брдско-планинском делу Србије.
* **Светски дан шума** – 21. март.

**Природна богатства Србије** су незагађена вода, ваздух, плодно земљиште, шуме, ливаде и пашњаци, руде, извори енергије, лековите воде, разноврстан биљни и животињски свет.

**Богатство и лепоте Србије**

|  |  |
| --- | --- |
| Природна богатства:   * реке * чист ваздух * ливаде и пашњаци * шуме * руде * плодно земљиште * биљни и животињски свет |  |

МАТЕРИЈАЛ ЗА ПРЕВОД У ДРУГОМ ПОЛУГОДИШТУ ШК.2023/2024.

**Човек је део природе, свесно и друштвено биће**

* **Човек је живо биће**. Он се рађа, развија, расте, дише, храни се, размножава, стари и умире.
* **Човек је свесно, разумно биће**. Човек размишља, говори, учи, чита, пише и планира. Људи уче и истражују.
* Људи се међусобно разликују по изгледу, обичајима, навикама и карактерним особинама.
* **Човек је друштвено биће.**

Људске заједнице: породица, родбина, пријатељи, одељењска заједница, спортски клуб, село, град, држава...

**Спознај себе**

* Људи се међусобно разликују.
* Разликујемо **мушки и женски пол.**
* Човек се мења током живота.
* **Пубертет** је период у развоју човека када настају телесне и полне промене. Долази до сазревања.

Девојчице и дечаци не разликују се само по изгледу, већ и по понашању, облачењу и интересовањима. Без обзира на разлике, сви имају иста права и обавезе у друштву.

**Дигитална безбедност**

* Води рачуна о времену које проводиш уз дигиталне уређаје. Прекомерно коришћење може утицати на твоје здравље и односе са другима.
* **Дигитално насиље** је насиље које се одвија преко интернета, мобилних телефона или неких других електронских уређаја, са намером да се друга особа осрамоти или повреди.
* **Интернет предатори** – људи који се лажно представљају на интернету; то раде како би путем интернета искористили друге људе.
* Права и одговорности морају да се поштују и у дигиталном свету.
* Важно је и да будемо део дигиталног света само у договору са старијима који брину о нама. Тако ћемо избећи опасности које тај свет носи.

**Проучавање прошлости**

* Прошлост људи проучавамо помоћу **историјских извора.**
* Историјски извори: материјални, усмени и писани.
* Временске одреднице: дан, седмица, месец, година, деценија, век, миленијум.

|  |  |
| --- | --- |
| ВРЕМЕНСКЕ ОДРЕДНИЦЕ | |
| НАЗИВ | ТРАЈАЊЕ |
| деценија | 10 година |
| век (столеће) | 100 година |
| миленијум | 1000 година |

**Живот у далекој прошлости**

* **Срби** су народ који припада великој групи народа који се називају **Словени.**
* У VII веку Срби су населили део Балканског полуострва и основали своју државу.
* кнез – титула коју су носили српски владари**.**
* На Балканском полуострву Срби су населили плодне равнице близу река, језера, потока и шума.
* Бавили су се земљорадњом, сточарством, ловом, риболовом, занатством и трговином, али и ратовањем.
* Срби су веровали у више богова, који су представљали природне појаве и силе које нису умели да објасне (на пример, Месец, Сунце, облаке, звезде, муње, ватру и слично).

**Српска држава за време владавине династије Немањића**

* Српска држава је свој највећи успон имала за време владавине **династије Немањића** (1166–1371). Држава којом су владали називала се **Србија** или **Рашка.**
* **Велики жупан Стефан Немања** је основао самосталну српску државу у другој половини XII века.
* **Стефан Немањић** је 1217. године постао први крунисани краљ Србије и зато је назван **Првовенчани.**
* **Растко Немањић – Свети Сава** је био учитељ, писац, државник и архиепископ. Описмењавао је и подучавао људе и отварао прве школе у Србији у манастирима и црквама.

**Српска држава за време владавине династије Немањића**

* Урош Први
* Краљ Милутин
* Стефан Дечански
* **Душан Силни** био је најмоћнији владар из династије Немањића. Крунисан за цара 1346. године у Скопљу. Тако је настало Српско царство.
* **Урош Нејаки**‒ Његовом смрћу, 1371. године, завршила се владавина ове династије. После смрти цара Уроша, Српско царство се распало на мање области.

**Турска освајања српских земаља на Балканском полуострву**

* Битка на **реци Марици** је била **1371.** године.
* **Моравска Србија** је држава српског **кнеза Лазара Хребељановића,** заузимала је простор данашње централне Србије, њена престоница је био град Крушевац.
* Српска и турска војска сукобиле су се у **Косовској бици 28. јуна 1389.** године (на празник Видовдан). Погинула су и оба владара – **кнез Лазар и султан Мурат**.

**Турска освајања српских земаља на Балканском полуострву**

* Рекао/ рекла бих тадашњим владарима...
* У 15. веку на челу **Српске деспотовине** је био **деспот Стефан Лазаревић**. Престоница је била Београд.
* Наследио га је **деспот Ђурађ Бранковић.** Саградио је град Смедерево на Дунаву.

После смрти деспота Ђурђа Бранковића Турци заузимају Смедерево 1459. године. Тако су освојили Српску деспотовину. Србија је престала да постоји као самостална држава и ушла је у састав Турског царства.

**Срби под турском влашћу**

Живот Срба под турском влашћу био је веома тежак.

Обавезе српског становништва:

* бесплатно да раде на поседима својих турских господара;
* да предају део пољопривредних производа (воћа, поврћа, житарица и друго);
* да плаћају порез;
* данак у крви.
* отпор српског становништва: хајдуци и ускоци
* **Велика сеоба Срба 1690.** године била је највећа сеоба српског народа. Предводио ју је патријарх **Арсеније III Чарнојевић.**

**Први светски рат**

* Узрок: жеља Немачке и Аустроугарске да завладају светом и прошире се на исток
* Повод: убиство аустроугарског престолонаследника Франца Фердинанда
* Догађај: Први светски рат (1914–1918)
* Битке у Првом светском рату: Церска битка и Колубарска битка
* Повлачење преко Албаније
* Други светски рат у Југославији почео је 6. априла 1941. године.
* У Југославији су за време Другог светског рата основана два војна ослободилачка покрета – четнички и партизански. Четнички покрет је предводио Драгољуб Дража Михаиловић, а партизански Јосип Броз Тито.

МАТЕРИЈАЛ ЗА ПРЕВОД ПОСЛЕ ЗАВРШЕТКА 3.КЛАСИФИКАЦИОНОГ ПЕРИОДА ПА ДО КРАЈА ШК.2023/2024.

**Смеше**

* Смеше су мешавине двају или више различитих материјала.
* Својства смеше првенствено зависe oд врсте материјала који је чине, али и од односа количина материјала у смеши.
* Материјали од којих настају смеше могу да буду у чврстом, течном и гасовитом стању, тако да и смеше могу бити у сва три стања.
* Раздвајање састојака смеше:
* просејавање
* одливање
* цеђење
* испаравање


**Материјали који се могу наелектрисати**

* Приликом наелектрисавања предмета настаје електрицитет.
* Реч „наелектрисан” потиче од грчке речи *електрон*, што значи „ћилибар”.
* Предмети направљени од стакла, пластике и ћилибара лако се могу наелектрисати.

Предмети направљени од дрвета или гуме не могу се наелектрисати.

**Материјали који проводе електричну струју**

* Електрични проводници добро проводе електричну струју.
* Електрични изолатори не проводе струју.
* Најједноставније струјно коло састоји се од: батерије, бакарне жице и сијалице.
* Бакар, остали метали и графит добро проводе електричну струју.
* Бакарне жице потребно је обложити гумом, као добрим изолатором.



**Коришћење електричне енергије**

* Електричну енергију треба пажљиво да користимо и штедимо.
* Да бисмо сачували природне изворе енергије, треба рационално трошити електричну енергију.
* Електричним апаратима треба пажљиво руковати.
* Предлози за уштеду електричне енергије:
* Сијалице не треба да светле у просторији у којима не боравимо.
* Телевизор и рачунар искључите када их не користите!
* Бојлер укључите на средњу јачину грејања, само када је потребно!
* Бирајте посуђе приближно исте величине као што је рингла коју користимо!

Врата фрижидера отварајте што ређе!

|  |  |  |
| --- | --- | --- |
| **Магнетна својства материјала**   |  |  | | --- | --- | | * Руда гвожђа магнетит представља природни магнет. * Магнет привлачи предмете направљене од гвожђа, челика, никла или кобалта. * Магнетизам је својство магнета да привлачи друге предмете. * Сваки магнет има два пола: северни и јужни, који не могу да се раздвоје. |  |  * Коришћење магнета: * за прављење магнетних брава * за израду компаса * за израду украсних магнета * за премештање великих гвоздених или челичних предмета |

**Запаљиви материјали**

* Запаљиви материјали почињу да горе ако су изложени деловању извора топлоте.
* Запаљиви материјали могу бити у:
* течном стању (нафта, бензин, алкохол, боје, лакови);
* чврстом стању (дрво, угаљ, папир, тканина);
* гасовитом стању (земни гас, водоник, ацетилен).
* Неки материјали могу лакше да се запале од других, што зависи од њихове температуре паљења.

Предмети који садрже лако запаљиве материјале морају на себи да имају посебне ознаке које служе као знак упозорења.

**Опасност и заштита од пожара**

* Пожар је ватра која се неконтролисано шири.
* Пожар може да избије због:

|  |  |
| --- | --- |
| * неопрезног руковања запаљивим материјалима * неисправних електричних инсталација * погрешног руковања електричним уређајима * спаљивања корова и суве траве за време пољопривредних радова * одлагања топлог пепела у контејнере * природних појава (земљотреси, громови, активни вулкани). |  |

За гашење пожара користи се вода, неки прекривач или ћебе и противпожарни апарати.